Sådan slipper du af med farkroppen - childbooks.dk
Sådan slipper du af med farkroppen
Kombinér dig ud af tingene
Tænk over din kost
Kom afsted til motionscenteret
Som nybagt far har man nok at se til. Dit barn kræver masser af opmærksomhed og tid. Det er jo din lille guldklump, og han eller hun må ikke mangle noget. Udover det har du måske også et fuldtidsarbejde, som også skal passes. For at få tingene til at gå op i en højere enhed, springer man nogle gange over, hvor gærdet er lavest. Madlavningen har man måske ikke lige tid til, så man tager noget usund fastfood i stedet. Løbeturen har du ikke tid til, så den hopper du over. Efter en dag med arbejde, indkøb, madlavning og produktion af madpakker, har du ikke energi til fitnesscenteret, så det bliver til en lur på sofaen i stedet. Lyder dette alt for bekendt, lever du måske allerede op til udtrykket ”farkroppen”. Et begreb som tog verden med storm for et par år siden. Det lyder måske lidt hyggeligt og varmt, men det er jo egentlig et udtryk for, at man har sluppet tøjlerne efter faderskabet og er blevet småtyk. Dette er der jo som sådan ikke noget galt i, men en tyk krop er en usund krop og kan få konsekvenser for dit helbred på den lange bane. Så hvordan slipper du af med denne farkrop i en hektisk hverdag?
Du har som sagt nok at se til, men dette betyder ikke, at du ikke kan gøre flere ting samtidig. Er dit barn blevet gammel nok til at cykle, kan du jo passende kombinere afhentning i SFO med en løbetur. Dit barn kan sætte tempoet, og du kan bare følge trop. Så er dagens motion klaret, samtidig med at du fik hentet dit barn. Sådan! Mangler I mælk til morgendagens morgenmad? Lad bilen stå, og løb højintensitets intervalløb til supermarkedet. Det tager ikke lang tid, og du har igen slået to fluer med et smæk.
Humlen er, at man skal gribe de muligheder for motion, man kan komme til.
Motion kan selvfølgelig ikke gøre det alene. Man kan ikke blive sund uden også at spise sundt. Men en sund kost behøver ikke at være en kedelig kost. Du har garanteret ikke tid til det helt store show hver aften til aftensmad. Det skal være nemt og hurtigt. Dette udelukker ikke, at det også samtidig kan være sundt. Smid nogle gulerødder i kødsovsen, tag et æble i stedet for marsbaren. Få lavet nogle gode vaner for dig selv. Du behøver ikke at opfinde den dybe tallerken, men bare små ting kan gøre en stor forskel i det store billede.
Alle ved, hvor svært det kan være at komme afsted, når man ikke har energien. Derfor lyder dette tip blot: kom afsted. Du behøver ikke at okse i 3 timer derovre, men så længe du træder ind af døren i centeret, kan du betragte det som en succes. Næste gang bevæger du dig måske ind i omklædningsrummet, og næste gang igen ned til romaskinen. Så længe du kommer afsted, får du skabt en god vane, som gerne skulle udvikle sig.
Lykkes du med alle disse ting, er vejen kort til et hurtigt vægttab.
Vi kender det allesammen, julen kommer totalt bag på en, hvert eneste år. Pludselig står man der sammen med resten af Danmark og skal købe de sidste julegaver fem minutter i lukketid på lillejuleaften. Som bø...
Bordfodbold er for både de store og de små
Bordfodbold er et spil, som de fleste af os på et eller andet tidspunkt har stiftet bekendtskab med og prøvet at spille. Det er da som sådan også et spil, hvor de fleste kan være med, voksne som børn. Mange af de unge forældre, som er i 30’erne i dag...
Den perfekte 10 års fødselsdag
Her kan du læse alt om hvordan du holder den helt perfekte 10 års fødselsdag. Hold den i haven (og husk et festtelt) Der er virkelig gang i den, når 10-årige er til fødselsdag. Nogle forældre synes, at der sker lidt for meget og er bange for, at hele...